**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**Celková cena za dodanie požadovaného predmetu zákazky vyjadrená v EUR bez DPH**

*„Audio zostava na ozvučenie podujatí (ID zákazky 67972)“*

Komisia zriadená verejným obstarávateľom na vyhodnotenie ponúk elektronického prostriedku JOSEPHINE automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného vo výzve na predkladanie ponúk a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Celková cena za dodanie požadovaného predmetu zákazky vyjadrená v EUR bez DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná celková cena za dodanie požadovaného predmetu zákazky vyjadrená v EUR bez DPH, uvedená v ponuke uchádzača podľa prílohy č. 2 týchto súťažných podkladov. Všetky ceny uvedené v ponuke uchádzača podľa prílohy č. 2 týchto súťažných podkladov musia byť zaokrúhlené na dve desatinné miesta.

**Návrh na plnenie kritérií:**

Uchádzač vyplní prílohu č. 2 Návrh štruktúrovaného rozpočtu týchto SP a predloží ho v ponuke a zároveň vyplní Celkovú cenu /jednotkové ceny položiek v elektronickom ponukovom formulári v elektronickom prostriedku JOSEPHINE, ktorá zodpovedá Štruktúrovanému rozpočtu. Celková cena v elektronickom ponukovom formulári v systéme JOSEPHINE a Celková cena v Štruktúrovanom rozpočte ceny v prílohe č. 2 SP musia byť rovnaké. **V prípade rozdielu platia ceny uvedené v Štruktúrovanom rozpočte v prílohe č. 2 SP**.

Štruktúrovaný rozpočet s uvedením cien úspešného uchádzača sa stane súčasťou zmluvy uzavretej s úspešným uchádzačom.

**Pravidlá na uplatnenie kritéria:**

Celková cena za dodanie požadovaného predmetu zákazky vyjadrená v EUR bez DPH:

Elektronický prostriedok JOSEPHINE automatizovane označí ponuku s najnižšou Celkovou cenou za dodanie požadovaného predmetu zákazky vyjadrenú v EUR bez DPH za prvú, ponuku s druhou najnižšou Celkovou cenou za dodanie požadovaného predmetu zákazky vyjadrenú v EUR bez DPH za druhú, ponuku s tretou najnižšou Celkovou cenou za dodanie požadovaného predmetu zákazky vyjadrenú v EUR bez DPH za tretiu, atď. Ponuku uchádzača, ktorú elektronický prostriedok JOSEPHINE automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk, verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny za dodanie požadovaného predmetu zákazky vyjadrenej v EUR bez DPH u viacerých uchádzačov, rozhoduje o poradí ponúk **pomocné vyhodnocovacie kritérium:**

*Nižšia Jednotková cena v EUR bez DPH pri položke č. 2 „Analógový mixážny pult s 12 vstupnými kanálmi“.*